Subject: Vs: Päring: USA-s tagasi kutsutud laste ibuprofeeni siirup – kas seda müüakse Eestis?
From: "RA Kommunikatsioon" <[email-masked]>
To: Marju Ränk <[email-masked]>
Date: Fri, 20 Mar 2026 15:01:41 +0300

Tere, Marju!

Ravimiameti poolt vastab ravimiohutuse osakonna juhataja Maia Uusküla.

„Eestis seda ravimit ei ole (ei müügiloaga ega müügiloata) kunagi
turustatud. Kõik Eestis turustatavad ravimid on leitavad ravimiregistrist.

Kui lapsevanemal tekib artiklit lugedes mure, siis saab

a) kontrollida ravimiregistrist, kas sellist ravimit on turul
(www.ravimiregister.ee);

b) küsida apteekrilt;

c) vaadata Ravimiameti veebilehelt uudised (kui analoogne
kvaliteediprobleem puudutaks Eestis turustatavat ravimit, siis kutsutaks
see tagasi hulgimüügi, apteegi tasemelt ja olenevalt riskist ka
ravimikasutaja tasemelt) st toimuks teavitus ja uudis oleks leitav
Ravimiameti lehel.

Euroopas kehtiva müügiloaga ravimi vastutav tootja peab asuma Euroopa
Majanduspiirkonnas ja seda saab täpsemalt kontrollida pakendi infolehest.

Ikka head

Kristi Sarap

Ravimiameti kommunikatsiooninõunik

[email-masked] <mailto:[email-masked]>

Saatja: Marju Ränk <[email-masked]>
Saatmisaeg: reede, 20. märts 2026 09:18
Adressaat: RA Kommunikatsioon <[email-masked]>
Teema: Päring: USA-s tagasi kutsutud laste ibuprofeeni siirup – kas seda
müüakse Eestis?

Tähelepanu! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada.

Tere!

Valmistan Postimees Tervisesse uudislugu USA-s teatatud ravimite
tagasikutsumise kohta. Minu poole on pöördunud ka murelikud lapsevanemad,
kes küsivad, kas Eestis müüdavad laste ibuprofeeni siirupid võivad olla
seotud sama juhtumiga või kas neil on põhjust oma kodus olevaid ravimeid
kontrollida.

USA Toidu- ja Ravimiameti (FDA) teatel kutsuti tagasi ligi 90 000 pudelit
ravimit Children’s Ibuprofen Oral Suspension, USP (100 mg/5 mL, 120 mL
pudelid). Tagasikutsumise algatas Strides Pharma, Inc. ning ravim oli
toodetud Taro Pharmaceuticals USA, Inc. jaoks. Põhjuseks on teated
„geelitaolisest massist ja mustadest osakestest“ ravimis. Mõjutatud
partiid on: 7261973A, 7261974A aegumistähtajaga 31.01.2027. Artikkel on
leitav SIIN
<https://www.independent.co.uk/news/health/childrens-ibuprofen-recall-stri
des-pharma-b2942181.html> .

Palun Ravimiameti kommentaari:

1.	Kas seda konkreetset ravimit või sama tootja laste ibuprofeeni
suukaudset suspensiooni on müüdud või turustatud Eestis?

2.	Kas need partiid on jõudnud Eesti turule või Euroopa Liitu?

3.	Mida peaksid Eesti lapsevanemad selliste rahvusvaheliste
tagasikutsumiste puhul teadma või kontrollima?

Võimalusel palun vastust täna 20.03.2026, hiljemalt kell 14.00.

Lugupidamisega

Marju Ränk

Terviseportaali juht

Postimees

+372 5699 6357

www.tervis.postimees.ee <http://www.tervis.postimees.ee/>